Brittanje dood twee Britse burgers met tuig-aanvalle – praag.co.za
Hy het gesê Augustus se aanval was die eerste keer dat Britse magte 'n aanval in 'n ander land in 'n nie-oorlogsituasie uitvoer.
Die VSA loop reeds onder kwaai kritiek deur weens die onwettige aanvalle wat hulle in ander lande uitvoer sonder dat hulle oorlog teen sulke lande verklaar het. Dit is strydig met die Geneefse Konvensie.
Ook meen kritici dat sulke aanvalle die risiko vir Moslemgeweld teen Westerse teikens aanmoedig.
Volgens Cameron was die aanval egter nodig om Brittanje te verdedig. Die regering se regsadviseurs het die aanval gesteun.
Dit was daarop gemik om spesifieke dreigemente deur terroriste met 'n ystervuis vas te vat, het Cameron gesê.
Die hoofteiken van die aanval was die 21-jarige Reyaad Khan, 'n Britse man wat in talle IS-werwings­videos verskyn.
"Junaid Hussain en Reyaad Khan was Britse burgers wat in Sirië besig was om aktief IS-ondersteuners te werf. Die mans was ook besig om spesifieke en wrede aanvalle teen die Weste te beplan," het Cameron gesê.
Die derde man wat in die aanval dood is, is nóg 'n Britse burger, Ruhul Amin (26).
Volgens Cameron is Brittanje genoodsaak om betrokke te raak by lugaanvalle teen IS in Sirië, maar het onderneem om eers parlementêre goedkeuring te verkry voordat Brittanje by die Amerikaanse koalisie aansluit wat lugaanvalle in Sirië uitvoer.
Skrywer praagGepubliseer op 10 September 2015 10 September 2015 Kategorieë Internasionale nuus, NuusSleutelwoord Brittanje, Islamitiese staat, onbemande tuie, Sirië, VSA